《木哀十首 其十》
明代·李江

叶落风酸可怆神，青天何事误乎人。潮虽消后犹还长，叶到秋来尚再春。

斜谷铃声寒雨湿，昭阳山色暮云湮。遮魂不有芦生叶，叶落风酸可怆神。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。